Държавен вестник, бр. 7, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  7
СРМЦСБ е средномесечната цена на суров 
нефт сорт „Брент“ за барел
СРМЦСР е средномесечната цена на су­
ров нефт с произход от Русия или изнесен от 
Русия за барел
КИДСНМ е количеството нефтопродукти 
с код по КН 27 10, изведени от данъчен склад 
за календарен месец, които са произведени от 
нефт с произход от Русия или изнесен от Русия.
(2) Министърът на икономиката и ин­
дустрията ежемесечно определя за целите 
на изчислението по ал. 1 средномесечните 
цени за предходния месец на суров нефт сорт 
„Брент“ и на суров нефт с произход от Русия 
или изнесен от Русия за барел на база цената, 
на която се търгуват на три водещи световни 
стокови борси за съответния месец или по 
друг подходящ начин.
(3) Директорът на Агенция „Митници“ до 
5-о число на текущия месец подава инфор­
мация до министъра на икономиката и ин­
дустрията за количеството внесен в страната 
за предходния месец суров нефт по сорт и 
произход.
(4) Министърът на икономиката и ин­
дустрията ежемесечно в срок дo 15-о число 
на текущия месец определя и публикува на 
интернет страницата на Министерството на 
икономиката и индустрията размера на внос­
ката по чл. 1.
Чл. 5. В срок до 15-о число на текущия 
месец Агенция „Митници“ предоставя на 
фонда информация за количеството в литри 
нефтопродукти с код по КН 27 10, произве­
дени от суров нефт с произход от Русия или 
изнесен от Русия за предходния месец.
Чл. 6. (1) В срок до 20-о число на текущия 
месец лицата по чл. 2:
1. подават във фонда декларация по образец, 
утвърден от управителния съвет на фонда, за 
количеството в литри нефтопродукти с код 
по КН 27 10, изведени от данъчен склад за 
календарен месец, които са произведени от 
суров нефт с произход от Русия, или изнесен 
от Русия, и за размера на дължимата месечна 
вноска за предходния месец;
2. внасят във фонда вноската по т. 1 за 
предходния месец.
(2) Когато декларираните количества по 
ал. 1, т. 1 са в по-малък размер от количест-
вата, за които е подадена информация по 
чл. 5, фондът уведомява задълженото лице да 
подаде коригираща декларация за по-голямо­
то количество произведени нефтопродукти и 
дължимата месечна вноска.
(3) За целите на данъчното облагане вне­
сените във фонда вноски се признават за 
текущи разходи за дейността.
(4) За невнесените в срока по ал. 1 вноски 
се дължат лихви по Закона за лихвите върху 
данъци, такси и други подобни държавни 
вземания.
Чл. 7. (1) Вноските са публични вземания, 
които подлежат на принудително изпълнение 
от публичен изпълнител по реда на Данъчно-
осигурителния процесуален кодекс. Декла­
рацията по чл. 6, ал. 1, т. 1 е изпълнително 
основание по смисъла на чл. 209, ал. 2 от 
Данъчно-осигурителния процесуален кодекс.
(2) Фондът предоставя информация за 
невнесените в срок вноски на Националната 
агенция за приходите до края на текущия 
месец за предходния.
(3) Средствата и операциите на фонда 
се включват в консолидираната фискална 
програма като средства и операции на други 
икономически обособени лица по чл. 13, ал. 4 
от Закона за публичните финанси и не са част 
от държавния бюджет.
(4) Средствата на фонда са несеквестиру­
еми и по отношение на тях не може да бъде 
извършено прихващане от трети лица със 
задължения на фонда.
Г л а в а  т р е т а
РАЗХОДВАНЕ НА ВНОСКИТЕ ЗА КОМ­
ПЕНСИРАНЕ НА ПОТРЕБИТЕЛИТЕ ЗА 
ТРАНСПОРТ
Чл. 8. (1) Събраните вноски по реда на глава 
втора се разходват по програми, одобрени от 
Министерския съвет, за финансова подкрепа 
на физически лица за транспорт. 
(2) Условията и редът за предоставяне на 
средствата по ал. 1, както и лицата, които 
имат право на подпомагане, се определят с 
постановление на Министерския съвет по 
предложение на министъра на икономиката 
и индустрията и министъра на труда и соци­
алната политика.
(3) Фондът ежемесечно до 25-о число 
предоставя информация на министъра на 
икономиката и индустрията за събраните 
вноски по чл. 3.
(4) Министерският съвет може да преуста­
нови програмите за финансова подкрепа по 
ал. 1 при липса на средства.
(5) Изпълнителният директор на Нацио­
налната агенция за приходите или оправомо­
щени от него длъжностни лица предоставят 
необходимата информация за правоимащите 
лица въз основа на данните, с които разполага.
Г л а в а  ч е т в ъ р т а 
КОНТРОЛ
Чл. 9. (1) Неправомерно получени средства, 
недължимо платени и надплатени суми по 
програмите по чл. 8, ал. 1 се възстановяват 
ведно със законната лихва от датата на по­
лучаване на средствата до датата на възста­
новяването им.